Buenos-Ayresda yuzlab argentinaliklar Messining terma jamoaga qaytishini so‘rab aksiya uyushtirdi

Buenos-Ayresda yuzlab argentinaliklar Lionel Messining futbol bo‘yicha mamlakat terma jamoasiga qaytishini so‘rab aksiya uyushtirdi. Bu haqda “TASS” xabar bermoqda.

Mazkur aksiya 2-iyul, shanba kuni kuchli yomg‘ir ostida Buenos-Ayres markazida bo‘lib o‘tdi. Odamlar qo‘lida Messining termadan ketmasligi so‘ralgan bannerlar ushlab turardi. Aksiyaga tashrif buyurgan ishtirokchilarning aniq soni hozircha noma’lum.
Eslatib o‘tamiz, Lionel Messi Chiliga qarshi (0:0, penaltilar bo‘yicha: 2:4) Amerika Kubogi–2016 finalidagi mag‘lubiyatdan so‘ng terma jamoadagi ishtirokini yakunlashini e’lon qilgandi.
Argentina terma jamoasi Messi ishtirokida to‘rtta – 2007, 2015 va 2016-yillarda Argentina termasi Amerika Kubogi finallarida, 2014-yili esa jahon chempionati finalida imkoniyatni boy bergandi.